**Pályázati felhívás**

**a Magyar Egészségügyi Szakdolgozói Kamara által nyilvántartott**

**ágazati alapvizsga elnöki névjegyzékbe**

A szakképzésről szóló **2019. év LXXX. törvény** (továbbiakban: Szkt.) 100. § (3) b) pontja alapján a gazdasági kamara szakképzési feladatait az egészségügyért felelős miniszter felelősségi körébe tartozó szakmák/szakmairányok esetében a **Magyar Egészségügyi Szakdolgozói Kamara** (a továbbiakban: MESZK) látja el.

Az Szkt. 91. § (3) bekezdés értelmében az ágazati alapvizsga elnökét a MESZK a szakképző intézmény székhelye szerint területileg illetékes szervezete útján delegálja.

A MESZK a hatáskörébe tartozó egészségügy ágazat tekintetében alakítja ki az **ágazati alapvizsga elnöki névjegyzékét**, melyre jelen pályázati felhívás alapján lehet jelentkezni.

Felhívjuk a pályázók figyelmét, hogy az ágazati alapvizsga elnököknek három évenként kötelező részt vennie a MESZK által szervezett módszertani, szakmai felkészítésen.

***A pályázaton történő részvétel feltételei:***

Az ágazati alapvizsga elnöki pályázaton az a személy vehet részt, aki

* + az egészségügyi ágazatban felsőfokú végzettséggel rendelkezik vagy
	+ felsőfokú végzettséggel és középfokú egészségügyi szakképesítéssel, vagy
	+ középfokú egészségügyi szakképesítéssel és mestervizsgával, vagy kamarai gyakorlati oktatói vizsgával, vagy egészségügyi gyakorlatvezető szakképesítéssel, vagy gyakorlati oktató szakképesítéssel rendelkezik, továbbá
	+ tíz év egészségügyi ágazatban eltöltött szakmai gyakorlattal rendelkezik,
	+ szakgimnáziumban, szakképző iskolában, felnőttképzésben vagy gyakorlati oktatásban szerzett oktatói tapasztalattal rendelkezik
	+ érvényes MESZK tagsággal rendelkezik,
	+ cselekvőképes, és
	+ büntetlen előéletű és nem áll a tevékenység folytatását kizáró foglalkozástól eltiltás hatálya alatt

Az ágazati alapvizsga elnöki névjegyzékbe történő jelentkezéskor a pályázó vállalja, hogy a névjegyzékbe való felvétele esetén a MESZK által szervezett felkészítő konzultáción részt vesz és eredményes vizsga.

***A pályázat benyújtása:***

A pályázónak a felhívás mellékleteként megjelentetett pályázati adatlapot, illetve a pályázati adatlaphoz tartozó kötelező mellékleteket papír alapon kell benyújtani.

A pályázati adatlap **kötelező mellékletei**:

* szakmai önéletrajz (1. melléklet)
* iskolai végzettséget, szakképzettséget igazoló okiratok másolatai
* szakmai gyakorlati időről szóló igazolás – munkáltatói igazolás
* MESZK tagság igazolása
* büntetlen előélet igazolása (hatósági erkölcsi bizonyítvány)[[1]](#footnote-1)
* a jelentkező szakmai tevékenységét értékelő - legalább két - szakmai ajánlást,
* a pályázó nyilatkozata arra vonatkozóan, hogy hozzájárul személyi adatai ágazati alapvizsga elnöki névjegyzékben való közzétételéhez, valamint kezeléséhez (2. melléklet)
* oktatói tapasztalat igazolása

***A pályázat benyújtásának módja:***

A pályázatot írásban, postai úton kérjük benyújtani a pályázó munkahelye szerint illetékes MESZK területi szervezetének címére.

A borítékon kérjük tüntesse fel: „Ágazati alapvizsga elnöki pályázat”

A pályázatokat egy példányban kérjük benyújtani.

***A pályázat benyújtásának határideje:***A pályázatok benyújtása folyamatos, bírálat évente két alkalommal történik: január 15-én és július 15-én. Ettől eltérően 2022-ben, a pályázat kiírásának évében az elbírálás április 15. és július 15.

***A pályázattal kapcsolatban további információt nyújt:***

A pályázattal kapcsolatban további információ a MESZK Tolna Megyei Szervezetének szakképzési referensétől kérhető.

Területi szakképzési referens neve: Acsádi Zsófia

Telefonos elérhetősége: +36/30/515-21-20

E-mail címe: MESZK.tolna.szakkepzes@t-online.hu

MESZK Tolna Megyei Szervezetének levelezési címe: 7100 Szekszárd, Dr. Szentgáli Gy.u.2.

1. Nem szükséges az erkölcsi bizonyítvány csatolása annak, akinél jogszabály rendelkezése alapján a büntetlenség az alkalmazás és a foglalkoztatás előfeltétele, és akinek **a munkáltatója ezt igazolja.** [↑](#footnote-ref-1)